দ্যু কোঁত্রা সোসিয়াল
দ্যু কোঁত্রা সোসিয়াল (ফরাসি: Du Contrat social) (বাংলা: সামাজিক চুক্তি) অষ্টাদশ শতাব্দীর ফরাসি দার্শনিক জঁ-জাক রুসোর রাজনৈতিক দর্শন ও রাষ্ট্রতন্ত্র বিষয়ক একটি গুরুত্বপূর্ণ রাজনীতি বিষয়ক গ্রন্থ। ১৭৬২ খ্রিষ্টাব্দে প্রকাশিত এই গ্রন্থে রুসো এমন কতগুলি সামাজিক সত্যকে উদ্ঘাটিত করার চেষ্টা করেছেন যে সত্যগুলি বর্তমানে সাধারণ স্বীকৃত সত্য বলে মনে হলেও সেকালে এই সত্যগুলির উদ্ঘাটন ছিল যথার্থই বিপ্লবী। এই বইটিকে ফরাসি বিপ্লবের আদর্শসমূহের অন্যতম উজ্জীবক গ্রন্থ হিসেবে গণ্য করা হয়। এটি প্রকাশের পর ফ্রান্স ও সুইজারল্যান্ডের বুদ্ধিজীবী ও রাজনীতিবিদগণ রুসোর প্রতি ক্ষুদ্ধ হয়ে উঠেন।